Source: http://politeia.org.ro/stiri-revista-presei/revista-presei-9-ianuarie-ideile-lui-ilie-si-parerile-doamnei-nuland/23207/
Timestamp: 2018-12-15 14:51:48+00:00

Document:
Revista presei – 9 ianuarie / Ideile lui Ilie şi părerile doamnei Nuland | PoliteiaWorld
Home » Stiri / Revista Presei	» Revista presei – 9 ianuarie / Ideile lui Ilie şi părerile doamnei Nuland
09/01/2014 Autor theophyle Categorii: Stiri / Revista Presei
Bună dimineata intr-o zi de joi. Valorile termice vor fi în continuare mai ridicate decât cele înregistrate în mod obişnuit în această perioadă din an, îndeosebi în zonele de deal şi munte, unde cerul va fi variabil, cu înnorări seara şi noaptea. În restul teritoriului va persista nebulozitatea joasă şi local se va semnala ceaţă, asociată trecător cu burniţă. Vântul va sufla slab până la moderat. Temperaturile maxime vor fi cuprinse între -1…0 grade în estul Transilvaniei în condiţii de ceaţă persistentă şi 12…13 grade în dealurile din Oltenia, Muntenia şi Banat; minimele termice se vor încadra între -4 şi 6 grade, mai coborâte în depresiuni, spre -8…-9 grade.
În Bucureşti, vremea se va menţine închisă, cu ceaţă mai ales dimineaţa şi noaptea şi trecător condiţii de burniţă. Vântul va sufla în general slab. Temperatura maximă se va situa în jurul valorii de 3 grade, iar cea minimă, mult mai ridicată decât ar fi normal la această dată, va fi de 0…1 grad.
Curs valutar BNR valabil azi: 1 EURO = 4. 4979 RON; 1 USD = 3. 3106 RON; 1 EURO = 1. 3586 USD; Francul elvetian 3. 6372 RON. Gramul de aur 130.5115 RON.
Cum au reuşit administraţia Mazăre şi Ministerul Transporturilor să scadă profitul Portuliu Constanţa, impunând un management privat. Administraţia Porturilor Maritime Constanţa are un profit din ce în ce mai mic, de la an la an, în ciuda managementului privat impus de Mazăre. Echipa de conducere spune însă că ultima lună a lui 2013 va răsturna statisticile. Administraţia Porturilor Maritime Constanţa (APMC) SA, compania de top a profitabilităţii de stat, se confruntă cu o scădere vertiginoasă de profit. În doar trei ani, datele financiare arată că APMC a ajuns de la un profit brut de 51,8 milioane lei înregistrat în 2011 la 46,9 milioane lei în 2012, iar în 2013 a coborât până la un profit brut estimat de 40 milioane lei, pe 11 luni. Directorul comercial George Vişan, care este şi consilier local, susţine însă că profitul brut anticipat pe întreg anul 2013 va fi totuşi de 69 milioane lei. „Datele mai trebuie confirmate de audit. Dar traficul de mărfuri a fost în creştere cu 10% şi avem speranţe că anul 2014 va fi un an foarte bun, deşi va fi complicat“, a declarat directorul Vişan. Până la auditare, datele concrete de la acest moment arată un picaj al profitului, în ciuda managementului privat impus de administraţia Mazăre, care deţine 20% din pachetul de acţiuni al companiei. Radu Mazăre a susţinut permanent că dacă Portul Constanţa va fi bine manageriat, nu de un specialist numit de Ministerul Transporturilor, ci de o echipă cu contract de performanţă, platforma portuară ar putea aduce venituri de cel puţin 10 ori mai mari. Ministerul Transporturilor este acţionar majoritar al portului, având un pachet de 60%, iar Fondul Proprietatea deţine 20%. Integral aduce Adevarul.
MRU, despre vizita oficialului american la București: Înseamnă că Victor Ponta nu a convins când a fost în SUA. Președintele FC, Mihai Răzvan Ungureanu, a declarat miercuri seară, că vizita premierului Victor Ponta în SUA a fost una complet inutilă, din moment ce un oficial american vine la București pentru a se interesa cu privire la statul de drept. „Nu este inutilă și lipsită de sens îngrijorarea care transpare din textul acestui comunicat și faptul că doamna Nuland vine la București. În ceea ce privește relațiile regionale, flancul sud-estic la NATO este puternic slăbit. Uitați-vă ce se întâmplă în Turcia, în Grecia. Trebuie să tragem concluzia că vizita pe care a făcut-o premierul în SUA a fost inutilă. Pentru că dacă acolo nu a reușit să convingă și e nevoie să vină la un an și ceva un nou înalt american pentru a verifica temperatura democrației în România, înseamnă că vizita sa a fost absolut inutilă”, a declarat MRU pentru B1 TV. Vizita arată că România se află sub lupa Departamentului de stat, a mai spus politicianul. „Doamna Nuland nu este un om care să nu știe situația României. Cineva a contribuit la această vizită, și presupun că a fost Ambasada SUA la București, pentru a arăta că există gravitate și urgență în organizarea acestei vizite. Sper ca doamna Nuland să se întâlnească și reprezentanții opoziției.Vizita arată că România se află sub lupa Departamentului de stat și că situația este într-adevăr îngrijorătoare pe fondul dezbaterilor poltiice și al manevrelor parlamentare ale USL din ultimele 2 luni”, a mai spus Ungureanu. Integral la B1TV
BNR adoptă pachetul de stimulare a creditării. Se deblochează circa 1,4 miliarde de euro. Ce așteaptă guvernatorul, la ce se așteaptă băncile. NR a decis, miercuri, o nouă reducere a dobânzii de politică monetară (a cincea în ultimele șase luni), coroborată cu reducerea rezervelor minime obligatorii ale băncilor. Cele două măsuri formează un pachet care ar trebui să favorizeze reluarea creditării economiei – după cum se așteaptă analiștii.Consiliul de administraţie al Băncii Naţionale a României a decis, în şedinţa din 8 ianuarie, următoarele:
În ce privește reducerea dobânzii de politică monetară, este a cincea reducere operată de banca centrală în ultimele șase luni. Integral la Curs de Guvernare
Zeci de mii de bugetari nu și-au primit salariile. Oamenii nu au fost anunțați de întârziere, deși se știa de la sfârșitul anului trecut. Câteva zeci de mii de profesori și cadre din domeniul sanitar sau alte categorii de bugetari care aveau ziua de salarizare înainte de 10 ianuarie nu și-au primit lefurile și nici nu au fost anunțați că acestea vor întârzia. Totul se întâmplă din cauza unei hotărâri de guvern prin care s-au modificat ordinele de plată. Ministerul Finanțelor a făcut aceste modificări în noiembrie 2013, iar hotărârea de guvern intra în vigoare la 1 ianuarie 2014. Toate conturile au fost blocate și pentru că între 1 și 6 ianuarie bugetarii nu au lucrat, funcționarii Ministerului de Finanțe nu au avut timp să facă modificările de rigoare pentru deblocarea conturilor. Astfel, bugetarii care aveau de luat salariul până în 10 ianuarie, își vor primi banii cu întârziere de circa o săptămână. Cu toate că se știa despre modificarea respectivă din noiembrie 2013, oamenii nu au fost anunțați despre posibilitatea unei întârzieri a salariilor. Bugetarii care au alte termene de plată nu vor fi afectați. Constantin Rada, secretar general al Federației Sindicatelor Libere din Învățământ, a precizat la Digi24 că a sesizat Ministerul Finanțelor încă din decembrie asupra faptului că nu se pot lua salariile în primele zile ale lunii ianuarie. „Ministerul Finanțelor nu a luat nicio măsură, pentru că se putea devansa plata salariilor la sfârșitul lunii decembrie pentru cei care primeau pe 5 (ianuarie – n.r.) salariul”, a spus Constantin Rada. „A doua necunoscută care apare e acea hotărâre de guvern care, probabil, a fost ținută pe la naftalină. Probabil au vrut să ne facă o surpriză nouă, celor din învățământ, și bugetarilor”, a acuzat liderul sindical. Integral aduce Digi24
Surse: Chiţoiu şi Stroe cer liste comune PSD-PNL la europarlamentare. Antonescu refuză. Apropiaţi de PSD, vicepremierul Daniel Chiţoiu şi ministrul de Interne Radu Stroe vor ca la europarlamentare PSD şi PNL să meargă împreună. Crin Antonescu nici nu vrea să audă. Vicepremierul Daniel Chiţoiu şi ministrul de Interne, Radu Stroe, nu sunt pe aceeaşi lungime de undă cu şeful lor pe linie de partid, Crin Antonescu, cel puţin în privinţa alegerilor europarlamentare. Surse din PNL au declarat, pentru EVZ, că Stroe şi Chiţoiu doresc ca liberalii să candideze pe liste comune cu social-democraţii la alegerile europarlamentare, în timp ce Crin Antonescu vrea ca PNL să meargă pe liste proprii. Interesant este faptul că, la mijlocul lunii decembrie, inclusiv preşedintele PSD, Victor Ponta, a lansat public ideea că PNL ar dori liste comune pentru europarlamentare, numai pentru a fi imediat contrazis de omologul său liberal, Crin Antonescu. “PNL-ului nu-i surâde o participare pe liste comune dintr- un motiv special. Noi avem o bătălie de imagine pe dreapta”, a explicat Antonescu. n acest context, deputatul PNL Ludovic Orban a afirmat, la Digi 24, că există o “presiune sistematică” asupra liberalilor pentru a aproba controversata lege a amnistiei. Potrivit surselor EVZ, aceste presiuni au fost făcute asupra liberalilor de către toţi liderii importanţi ai PSD, în frunte cu şeful senatorilor PSD, Ilie Sârbu. Liberalilor li s-ar fi promis că se vor afla pe liste comune cu PSD dacă susţin legea amnistiei. Integral in EVZ
A doua scrisoare a lui Năstase de la Rahova. Ce mesaj are fostul premier după încă o noapte după gratii. Din spatele gratiilor, Adrian Năstase îşi continuă seria postărilor de pe blog, a doua zi de detenţie venind cu un nou mesaj de acuzare a preşedintelui Traian Băsescu. După ce marţi a susţinut că judecătorii care l-au condamnat sunt ”instrumente de luptă” ale şefuli statului, fostul premier îşi continuă teoria cu noi argumente. ”El (Băsescu -n.red) spunea atunci că dosarul a pornit de la denunţuri ale unor „colegi de partid” – Sergiu Sechelariu şi Irina Jianu. Minciună, evident. Dosarul e public. Nu există astfel de denunţuri. În schimb, în urma unor controale financiare ordonate de DNA, în 2005-2006 la firmele lui Sechelariu, administratorul firmei, Cristina Popa a fost pusă sub învinuire şi apoi, în schimbul denunţului împotriva noastră, a fost transformată în martor”, susţine el. Fostul premier afirmă că, în 2002, şeful statului, pe atunci primar al Capitalei, a încercat blocarea construcţiei din Zambaccian, iar apoi, în 2004, n campania electorală, Mona Muscă din partea Alianţei DA a sesizat parchetul în privinţa terenului. ”După alegeri, la 4 noiembrie 2005, Daniel Morar, proaspăt numit la conducerea DNA de Băsescu şi Macovei, a redeschis dosarul. (…) Ceea ce este important însă, este faptul că la întrebarea mea, generată de articolele de presă, băgate pe „surse judiciare”, dacă DNA a redeschis dosarul Zambaccian, Morar, la începutul lunii noiembrie, îmi răspundea că nu dar, după o zi sau două, în 4 noiembrie, de aniversarea zilei de naştere a lui Băsescu, DNA a anunţat că a fost redeschis dosarul Zambaccian! Cum ar spune francezii „Tel maître, tel valet”. Informaţiile la presă fuseseră date, evident, de oamenii lui Morar”, susţine Năstase. Integral aduce Gandul.
Efectul “martea neagra”: Inalt oficial american vine in Romania pentru a discuta despre statul de drept cu oficiali guvernamentali. Victoria Nuland, asistentul pentru afaceri europene si eurasiatice al Secretarului de Stat John Kerry, face o vizita in Romania in perioada 10-11 ianuarie, pentru discutii referitoare la statul de drept, informeaza Departamentul de Stat american intr-un comunicat de presa. Este a doua vizita a unui inalt oficial american in Romania in urma unei crize politice, dupa cea efectuata de Philip Gordon, predecesorul Victoriei Nuland, in august 2012, dupa referendumul de suspendare a presedintelui. Nuland are programate vizite in Olanda, Germania, Lituania, Romania si Franta, in perioada 7-13 ianuarie. Reamintim ca Executivul si Parlamentul au fost in centrul unui nou scandal major in “martea neagra”, 10 decembrie, cind Parlamentul a trecut un pachet de modificari ale Codului Penal cu impact negativ major in lupta anticoruptie. Ambasada SUA a amendat comportamentul politic al coalitiei de la Putere: “Aceasta actiune a Parlamentului reprezinta o indepartare de la principiile transparentei si ale statului de drept si este un semnal descurajator pentru investitori, care va afecta negativ economia Romaniei”, se arata intr-un comunicat al Ambasadei dat publicitatii in 11 decembrie. Premierul Victor Ponta a dat o replica dura la acel moment, spunind ca “reactia a fost o greseala si o sa le comunic asta”. Mai mult, Ponta a facut o referire ambigua la Chevron, spunind ca “Chevron investeste in Romania sau poate sa plece din Romania daca nu se aplica legea”. La Bucuresti, Victoria Nuland se va intalni cu oficiali guvernamentali si membri ai societatii civile pentru a discuta probleme bilaterale si regionale, inclusiv eforturi de intarire a statului de drept, se arata in comunicat. Integral aduce HotNews
DNA cere strămutarea unui dosar al lui Necolaiciuc. Procurorii DNA cer Curţii de Apel Bucureşti strămutarea dosarului în care Mihai Necolaiciuc este judecat pentru abuz în serviciu, alături de foşti directori din CFR, după ce judecătorul i-a făcut reproşuri procurorului şi după ce un avocat a confundat prejudiciul cu creanţa, context în care s-a dispus o expertiză greşită, informează Mediafax. În acest dosar Necolaiciuc este judecat alături de alte cinci persoane, printre care foşti directori ai companiei CFR, pentru abuz în serviciu contra intereselor publice. Principalele motive ale demersului anchetatorilor sunt lipsa de imparţialitate a judecătorului, derivată dintr-un reproş făcut unui reprezentant al DNA, şi lipsa de inconsecvenţă în admiterea unor expertize în caz, dar şi din cauza unei expertize admise pe baza unor premise juridice eronate, acceptate tacit de către magistratul de caz la iniţiativa avocatului fostului director comercial al CFR Mihail Gabriel Misir. Procurorii precizează, în cererea de strămutare, că aceasta era singura cale de a muta dosarul de la acest magistrat, în contextul în care magistraţii-procurori nu pot face cerere de recuzare împotriva magistraţilor-judecători. Un alt argument prin care procurorii arată lipsa de imparţialitate a judecătorului, prezentat în documentul citat, este acela că “instanţa de judecată caută să dispună prin orice motive amânarea cauzei, prin discutarea repetată, la fiecare termen de judecată, a cererilor de probatorii”. Inregral in Romania Libera
România este „campioană“ la numărul de declaraţii şi plăţi fiscale: 107 în trimestrul I. Relaţia cu Fiscul este „o permanentă aventură“.Numărul de taxe şi contribuţii din România şi plăţile aferente continuă să rămână mare comparativ cu ţările dezvoltate, astfel că firmele ajung să aloce mai mult timp pentru administrarea fiscală a afacerii decât pentru a se ocupa de business. Banca Mondială a ajuns la concluzia că România are cele mai multe plăţi fiscale din UE, pentru achitarea cărora o companie pierde anual 200 de ore. Consultanţii fiscali caracterizează relaţia contribuabilului român cu Fiscul ca fiind „o permanentă aventură“, el trebuind să se înarmeze cu foarte multă răbdare când se duce la ghişeele Fiscului. Modificările frecvente ale le­gis­laţiei fiscale, numărul ma­re de taxe şi contribuţii şi plă­ţi aferente acestora, pre­cum şi lipsa de transparenţă a autorităţilor în procesul de elaborare a le­gi­lor şi ordonanţelor de urgenţă în domeniul fis­cal continuă să bulverseze oamenii de afaceri. Pentru a compensa majorările de pensii şi sa­­larii, guvernul a venit cu o creştere a fisca­li­tă­ţii în acest an. Schimbările fiscale pentru 2014 vin după ce în 2013 Finanţele au venit cu două valuri de modificări de taxe. În plus, numărul de taxe şi contribuţii şi plă­ţile aferente acestora continuă să fie mare. O companie din România face în fiecare an 39 de plăţi către stat în contul taxelor şi con­tri­bu­ţiilor, de trei ori mai multe faţă de me­dia UE, iar cea mai mare parte din povara fis­cală este dis­tribuită pe muncă, conform unui raport pu­bli­cat de Banca Mondială. Pen­tru achitarea taxelor o companie pierde anual 200 de ore. „Contribuabilul român este într-o perma­nentă aventură în relaţia cu Fiscul. În fiecare an ai emoţii şi nu ştii la ce modificări fiscale să te aştepţi, dacă vei ajunge să plăteşti taxele, dacă angajaţii vor fi su­fi­cienţi pen­tru a de­pu­ne toa­te de­cla­ra­ţi­ile. Numărul de impozite şi taxe este foar­te ma­re. Când ai şi sa­lariaţi ajungi să faci foar­te multe plăţi. Mai devreme de doi ani nu cred că pu­tem să vedem o îmbu­nă­tăţire a si­tua­ţiei“, a comen­tat Emilian Duca, partener al firmei de consultanţă Tax & Business Solutions. România se află pe poziţia 134 în clasa­men­tul Paying Taxes 2014, raport realizat de Banca Mondială şi compania de consultanţă şi audit PwC. În 2012, România ocupa locul 136. În top România este devansată de Bul­garia (locul 81), Republica Moldova (95), Botswana (47), Afganistan (98), Bangladesh (100) sau Bhutan (104). Integral aduce Ziarul Financiar.
Da, d-le presedinte, dvs. l-ati numit pe Tiberiu Nitu! Da, d-le presedinte, dvs. l-ati numit pe Tiberiu Nitu! “Domnule procuror general, pentru ca tot ne-am intalnit aici, vreau sa va spun ca o sa va mai sun, cand o sa fie probleme care vizeaza functionarea sistemului, pentru ca, pana la urma, eu v-am numit, prin decret”, i-a spus presedintele Train Basescu procurorului general Tiberiu Nitu. Sunt voci in sistemul judiciar, intre care si cea a reprezentantei UNJR, judecatoarea Dana Garbovan, care apreciaza ca formularea presedintelui sugereaza o relatie nepotrivita dintre politic si justitie: “Daca ne reamintim ca Procurorul general a fost numit in functie ca urmare a unui compromis politic, afirmatia isi releva gravitatea, sugerand o datorie a acestuia fata de cei ce l-au numit. Or, o astfel de datorie nu exista si nu trebuie sa existe”. Dincolo de interpretari, afirmatia presedintelui cuprinde un adevar cu mult mai grav. Asa este, presedintele Basescu l-a numit pe Tiberiu Nitu in fruntea ministerului Public din Romania, sef peste procurorii din Romania, cea mai emancipata si mai temuta dintre categoriile de magistrati. Si prin aceasta numire, pe care Traian Basescu a punctat-o, presedintele a admis practic reintrarea parchetului sub control politic. Da, fara sustinerea constanta si ferma pe care Traian Basescu a asigurat-o pana in primavara acestui an justitiei, niciunul dintre dosarele care duc acum la condamnari spectaculoase, in frunte cu aceea a lui Adrian Nastase, nu ar fi fost posibil. Fara Daniel Morar, Monica Macovei, Catalin Predoiu, oameni sustinuti de Traian Basescu la carma justitiei, ceea ce vedem astazi nu s-ar fi intamplat. Din acest punct de vedere strict, Adrian Nastase are dreptate sa se considere o victima a sistemului lui Traian Basescu, adica a sistemului independent. Integral aduce Ziare.com
57 Raspunsuri la Revista presei – 9 ianuarie / Ideile lui Ilie şi părerile doamnei Nuland
geo09/01/2014 at 08:40
Delir. Daca invitatul permanent al latrinei3 l-a comparat pe nastase cu Timoshenko gazda, aka gadea a plusat:
“Toti liderii importanti ai lumii au mers la inmormantarea globala a luptatorului pentru libertate Nelson Mandela. In 1986, liderii lumii, pe care ii pastrez in inima mea ca niste figuri luminoase- dar si oamenii mari pot sa faca greseli- fac atunci o greseala mare sustinand regimul si politica de apartheid in loc sa impuna boicot Africii de Sud. Ronald Reagan, Margaret Thatcher vor ramane in istorie si pentru mine ca niste figuri puternice, dar au gresit atunci sustinand regimul de apartaheid. In ultimii ani, liderii americani au sustinut regimul Basescu, care este tot un fel de apartheid. Nu este vorba aici de albi si negri ci de ai mei si restul. E vorba de o clica ce a pus mana pe Romania. Toti cei care s-au opus sau se opun regimului de apartheid al lui Basescu sunt haituti sau bagati in inchisoare”, si-a inceput Mihai Gadea discursul.
Foarte bine. Numai ca Mandela a fost…comunist:
Cit despre apartheid nici nu incape indolaia ca habar nu are despre ce e vorba: Mandela nici pe hirtia de toaleta, daca avea asa ceva, nu putea scrie ceva pe cind nastase atit pe vremea primei condamnari cit si acum – chiar asteptam cu interes???!!! urmatoarea scrisoare – scrie bine merci din inchisoare…si asta inplina dictatura a Basescului…apropo de Basescu: toata tara arde de problema creditului luat de la CEC si uita ca acelasi nastase a platit 700000 de euro CASH! A scris si @citizen ceva pe tema asta…oare cine din tara asta, pastreaza cel putin 700000 de euro cash in casa? Pentru ca de la banci nu am auzit ca s-ar fi retras o suma asa de mare de catre opersoana fizica…plus de asta exista oficiul alade combatere a spalarii banilor…nici de acolo nu amauzit nimic…
Tzepelica09/01/2014 at 08:47
Tocmai vanduse niste oua.
Si a facut rost de bani. 😆
theophyle09/01/2014 at 08:50
saracul , fermier apicol, ce vor de la el?
Tzepelica09/01/2014 at 09:02
“Ferma animalelor”/Orwell. 🙁
theophyle09/01/2014 at 09:05
ar putea deveni combinat cu 1984 daca nu am fi membri NATO – UE
theophyle09/01/2014 at 08:49
Tzepelica09/01/2014 at 08:45
Noroc cu NATO ! 🙂
zigzag09/01/2014 at 09:22
noroc si cu parteneriatul strategic Ro- SUA . sunt mentionate acolo treburi precum : democratia , statul de drept , justitia , educatia etc . cred ca mongoloidul habar nu are ce s-a parafat prin incheierea parteneriatului Ro-SUA .
theophyle09/01/2014 at 09:41
nu-i problema au sa-l explice ei pontacului asa cum o fac de obicei cu repetentii!
Mircea Rusu09/01/2014 at 09:04
Intarzieri la plata salariilor? A venit apocalipsa economica peste cel mai cinstit guvern?
Explicatia data de autoritati e subtire. Pentru pensii au mers conturile pentru salarii s-a terminat curentul?
theophyle09/01/2014 at 09:19
vedem ce poveste au sa povesteasca luna viitoare si cel mai important cui!
zigzag09/01/2014 at 09:19
mar09/01/2014 at 09:33
theophyle09/01/2014 at 09:42
Sare'n Ochi09/01/2014 at 09:33
theophyle09/01/2014 at 09:43
pentru interesati – Ştiri Externe: 9 ianuarie 2014 / Problemele imigranţiei în Europa
observator 209/01/2014 at 10:10
observator 209/01/2014 at 10:27
7 Februarie 2009. Dosarele lui Adrian Năstase. Președintele Băsescu, Victor Ponta tace în sală: “Deci de unde le scoateți politice? (…) V-aţi făcut voi de la PSD dosare unii la alţii şi ţipaţi toată ziua că e vinovat Morar şi Băsescu”
« Aceste dosare au fost la mine şi eu le-am avizat pentru începerea urmăririi penale şi pot să vă spun ce era acolo, ca să vedeţi cât sunt de politice. Era plângerea lui Sergiu Sechelariu că i-a dat şpagă lui Adrian Năstase. Era plângerea doamnei care a f1ost inspector la Inspectoratul în Construcţii, care şi ea spunea că pentru a fi numită a trebuit să facă nu ştiu ce. Era plângerea consulului sau declaraţia consulului de la Beijing, care spunea cum domnul Adrian Năstase i-a dat 500 de mii de dolari ca să cumpere mobilier. Şi pe urmă era iarăşi declaraţia lui Sergiu Sechelariu cu containerele din China au venit la Bacău. Ei, ăsta e dosarul politic. Eu ce să vă spun? Politic, nepolitic, doar dacă vi l-aţi făcut în acelaşi partid. Că domnul Sergiu Sechelariu a fost membru PSD, dânsul a iniţiat plângerea, doamna de la Inspectoratul în Construcţii a fost de la PSD, dânsa a făcut plângere. Consulul era numit de primul-ministru, la Beijing, deci consulii nu se numesc de preşedinte, deci nu domnul Iliescu l-a numit, ci l-a numit primul-ministru. Omul ăsta a scris ce a trebuit. Dosarele astea au fost la mine. Deci de unde le scoateţi politice? Chiar este o chestie de eleganţă. Eu am aici acest dosar. Prima dată când mai aud că dosarele lui Adrian Năstase sunt politice le fac publice ca să ne liniştim odată cu minciuna asta. V-aţi făcut voi de la PSD dosare unii la alţii şi ţipaţi toată ziua că e vinovat Daniel Morar şi Traian Băsescu”
Prostanacul…Mircea Geoană, pe atunci președinte PSD, fără a fi în relații bune cu Adrian Năstase: “Dar nu e singurul partid care procedează aşa. E o practică curentă”.
theophyle09/01/2014 at 10:31
cred ca a venit timpul sa le puna pe masa si sa le faca publice!
zigzag09/01/2014 at 10:44
conferinta de presa la ora 20 , o plasma mare si un sistem audio performant si doar atat sa declare : ” stimati spectatori si telespectari va rog sa ascultati ciripoii din psd si apoi trageti singuri concluziile ” 😀
theophyle09/01/2014 at 10:48
unde si despre ce este vorba?
zigzag09/01/2014 at 11:04
am scris ,apropo de faptul ca a venit timpul sa le puna pe masa si sa le faca publice , ca ar fi bine sa faca o conferinta de presa strict pe tema asta .
theophyle09/01/2014 at 11:18
intamplator09/01/2014 at 10:33
1.d-na nuland la bucuresti!?
o sa “explice”alde corlatean -“diplomatic” si ponta”pe intelesul tuturor”-daca d-na nuland il va intalni/se pare ca nu e in agenda-ca “s-a discutat intarirea colaborarii intre celor doua tari cu china si rusia”
adica, ponta va merge in prostia lui facand inca un pas spre decuplarea romaniei de vest
2.bnr& dobanzile
poate bnr sa duca dobanda la zero,”unde incredere nu e,nimic nu e!”
cum sa iei credite ,cand cei din banci dau lunar 4-5 miliarde in titluri de statsi asta le ajunge
cum sa iei credite cand nu poti face un plan de afaceri,nestiind ce va fi peste 3 luni,nu peste 3 ani
cum sa faci un plan de afaceri cand economia arata bine pe hartie ,ca si investitiile alea de “10 miliarde de dolari” sau euro,(ca nu mai conteaza moneda)
poate doar sa-ti fi pierdut mintile si sa crezi ce arunca blanculescu,ca din 2015 va “curge miere”in economia romaneasca/ma rog la el semnalul cu ISD=investitii straine directe,care scad anual cu procente cu doua cifre-nu conteaza
mar09/01/2014 at 11:04
adevarat! in urma cu ceva timp am discutat cu cineva care-mi explica ca in acest moment “cel mai bun client este statul” in plus: exista garantia recuperarii creantei, nueste nevoie de o armata de personal ptr. a sutine activitatea de creditare, sunt obtinute dobanzi bune si sigure.
Cedric09/01/2014 at 10:43
eu nu inteleg : e de bine sau e de rau? De ce il amesteca si pe Danilet?
http://www.evz.ro/detalii/stiri/exclusiv-dna-si-instanta-suprema-dosarele-la-control-presedintele-csm-revine-sectia-d-1076001.html
theophyle09/01/2014 at 10:47
un lucru e sigur – CSM-ul de astazi nu mai este CSM-ul pe care l-am avut anul trecut. Cat despre Danielet, pentru binele lui si al justitiei ar trebui sa coboare profil si sa nu mai dea interviuri de 10 ori pe saptamana
Cedric09/01/2014 at 11:08
Si-au bagat picioarele si in CSM! Maculeaza tot ce ating.
Laura Stefan la b1. Inteleg ca Ponta a plecat (nu se stie unde) de asta nu se intalneste cu doamna Nuland!!
theophyle09/01/2014 at 11:17
lasa Cedric ca daca vor ei sa-l gaseasc il gasesc, crede-ma. Parerea mea ca isi face si mai mult rau. Nu chiulesti pentru ca ai fost prins fara temele facute, risti exmatricularea 😆
zigzag09/01/2014 at 11:22
s-a dus la cornu sa numere oua. nu da Mirel(a) un comunicat sa precizeze in ce locatie se afla eunucul victoras ?
aronpetru09/01/2014 at 18:28
O fi fost la petrecerea asta
http://aronafter65.wordpress.com/2014/01/08/ce-ti-e-si-cu-reporterii-astia/
Cetatean09/01/2014 at 11:20
POt face ce controale vor, se poate verifica numai daca dosarele nu sunt “taraganate”. Nu se poate intra pe fond si personal ma indoiesc ca judecatorii de la Sectia Penala a ICCJ se lasa intimidati. Problema e insa a Parchete, acolo pot fi si procurori mai obedienti care sa stea drepti in fata lui Muscalu.
Cum aflu mai multe, cum va spun. Trebuie sa sap prin HCSM-uri, sa vad daca nu cumva aceste controale sunt decise de mai mult timp.
intamplator09/01/2014 at 11:53
de ncuriozitate am accesat site-ul guvernului;
la poze:strangerea de mana cu pm-ul chinez a lui pnta
la agenda: de ieri pana pe 15 ian(mai departe n-are rost sa ma uit),nici o intalnire publica,anuntata!
o fi trecut premierul “in ilegalitate”???sau sta pe la teveuri?
Huitzilopochtli09/01/2014 at 11:58
Ponta nu se poate intalni cu oficialul american pentru ca este plecat la exhumarea lui Mandela.
Cedric09/01/2014 at 12:29
Idei exprimate in emisiunea EvZ.ro de la b1;foarte bune cele doua invitate:
http://www.evz.ro/detalii/stiri/evenimentul-zilei-tv-invitatii-de-astazi-sunt-laura-stefan-si-bianca-toma-1075961.html
theophyle09/01/2014 at 12:42
theophyle09/01/2014 at 13:58
el o merita si noi platim pretul!
Cedric09/01/2014 at 13:53
E o vorba romaneasca : “a ajuns leul, magar”! Se potriveste:
http://adevarul.ro/economie/bani/euro-1_52ce84eec7b855ff565524b8/index.html
Cetatean09/01/2014 at 14:12
Informatii noi de la CSM
http://www.hotnews.ro/stiri-esential-16373395-dna-asa-cum-cerut-victor-ponta-sectia-procurori-acuza-caracterul-denigrator-declaratiilor-premierului-cere-fie-aparata-independenta-justitiei.htm
Judecatorul Horatiu Dumbrava, membru CSM, a confirmat joi, la Realitatea TV, ca Inspectia Judiciara a fost sesizata pentru a verifica mai ales continutul acuzatiilor facute de premierul Victor Ponta, nu faptul in sine ca a atacat justitia. “Sesizarea noastră a fost legată de declaraţiile politice din ultima vreme, mai ales cea a premierului Victor Ponta. Acea declaraţie la care ne-am referit noi în principal are două aspecte. Acea afirmaţie cu privire la o posibilă condamnare politică unde eu nu văd nicio conexiune, dar aşteptăm să vedem ce va spune Inspecţia Judiciaă. A doua chestiune ridicată de premier e faptul că doar o parte a spectrului politic a trecut prin filtrul justiţiei”, a declarat Horaţiu Dumbravă, citat de Realitatea TV.
De fapt, Horatiu Dumbrava si alti judecatori (inclusiv Mircea Aron) s-au opus luarii unei pozitii, dupa ce (spun surse judiciare), judecatori de la ICCJ au incercat sa se obtina de la CSM o reactie la atacurile lui Ponta.
Dumbrava insa ii canta in struna lui Ponta, si sectia de procurori la fel: vor sa vada daca exista dosare “taraganate” de procurori, asa cum reclama Ponta. Deci Dumbrava si Muscalu bat din pinteni si verifica procurorii la sugestia lui Ponta, insa nu iau atitudine cand acesta ataca judecatorii!
Cedric09/01/2014 at 14:26
CSM ul s-a transformat in ceea ce au vrut USL istii: sluga care serveste interesele politicienilor penali.
geo09/01/2014 at 14:37
M-am linistit…in noiembrie 2013 au ramas numai (sau) doar 1,182,617 bugetari…cu -787 fata de octombrie…
http://discutii.mfinante.ro/static/10/Mfp/buget/sitebuget/posturi_ocupate_nov2013.xls
“In 1990 Statul functiona cu circa 800.000 de bugetari cu tot cu cei din Comitetul Central. Dupa 20 de ani avem 1,2 milioane si ne intrebam unde este problema”, a spus Isarescu.
Emil09/01/2014 at 14:49
Oare la numarul de cetateni? Atunci si acum?
La proprietatea de stat? Atunci si acum?
Sau poate la functia de guvernator al BNR?
Emil09/01/2014 at 14:37
Daca a fost pus deja, imi cer scuze. Eu nu am gasit mai sus si, cred eu, este util.
intamplator09/01/2014 at 14:49
apropo de CSM
-Nu, acolo s-a prostituat legea…
Cedric09/01/2014 at 15:03
Frunda a declarat ca vizita emisarului american e suparatoare, nu suntem colonie!
Nu am inca link, se da la b1. Este absolut paranoica declaratia, in stilul lui Ponta sau chiar mai mult.
Emil09/01/2014 at 15:06
http://www.ziare.com/victor-ponta/premier/consilier-al-lui-ponta-uncle-sam-ne-priveste-cu-superioritate-nu-suntem-colonie-1276622?utm_source=ZiareCom-http%3A%2F%2Fwww.ziare.com%2F&utm_medium=BN-NW-1276622-Consilier+al+lui+Ponta%3A+Uncle+Sam+ne+priveste+cu+superioritate.+Nu+suntem+colonie&utm_campaign=BN-NW-ZiareCom-2014-01-09
Emil09/01/2014 at 15:08
Ce urat a iesit 🙁
Totusi, Frunda nu isi da DEMISIA in semn de PROTEST?
Dovedeste ca e lipsit de demnitate, Gheorghita asta 🙂
Cedric09/01/2014 at 15:08
http://www.ziare.com/victor-ponta/premier/consilier-al-lui-ponta-uncle-sam-ne-priveste-cu-superioritate-nu-suntem-colonie-1276622
intamplator09/01/2014 at 15:12
asta are interesul ca parte a romaniei sa devina “colonie ungara” si actioneaza ca atare
Cedric09/01/2014 at 15:23
MRU l-a desfiintat pe Frunda la b1!
theophyle09/01/2014 at 15:43
ce a zis ca nu am urmarit?
geo09/01/2014 at 15:52
Declaratiile lui frundabaci denota:
1. mare om, mare caracter – oare i s-au uitat tentativele de golire de continut a atributiilor ANI?
2. in SUA daca bagimina in banii publici te pitesc aia de urgenta si nici nu poti scrie scrisori iar de vizite ale familiei nici vorba…
3. inca un mafiot la conducerea Tarii…ce se mai aude cu cheresteaua?
4. declaratiile mascaricului astuia incearca sa determine investitorii sa se reorienteze, de ce nu spre Ungaria…
theophyle09/01/2014 at 15:57
Postare noua – Victoria Nuland şi statul de drept în viziunea USL
miki09/01/2014 at 15:59
Short comment: 1 EUR = 4,52 RON
theophyle09/01/2014 at 16:00
Fat Frumos din Lacrima, creste intr-o zi cati altii intr-o luna!
« Protestanţii (4) Reforma Radicală si cea Teritorială / de la Hus la Calvin
Ştiri Externe: 9 ianuarie 2014 / Problemele imigranţiei în Europa »

References: ICCJ 
 CSM

 ICCJ 
 CSM 

CSM 
 CSM